Eurovision laulukilpailu 2021

Eurovision laulukilpailu 2021 oli järjestyksessään 65. Eurovision laulukilpailu. Se järjestettiin Rotterdamissa Alankomaissa, jossa myös piti järjestää koronaviruspandemian vuoksi peruttu vuoden 2020 kilpailu. Kilpailu pidettiin Alankomaissa Duncan Laurencen voitettua vuonna 2019 kappaleella ”Arcade”. Kilpailun semifinaalit järjestettiin 18. ja 20. toukokuuta ja finaali 22. toukokuuta 2021.

Euroviisut järjestettiin Alankomaissa viidennen kerran. Aiemmin Alankomaat oli isännöinyt kilpailua Hilversumissa vuonna 1958, Amsterdamissa vuonna 1970 ja Haagissa vuosina 1976 ja 1980.

Vuoden 2021 kilpailuun osallistui 39 maata. Bulgaria ja Ukraina palasivat kilpailuun vuoden tauon jälkeen. Niiden oli määrä palata kilpailuun jo edellisenä vuonna, mutta ne eivät voineet tehdä niin kilpailun peruuntumisen vuoksi. Vastaavasti Montenegro ja Unkari vetäytyivät vuoden 2021 kilpailusta. Molemmilla oli aikomus vetäytyä kilpailusta jo edellisenä vuonna. Armenia oli alustavasti ilmoittanut osallistuvansa kilpailuun, mutta vetäytyi maan epävakaan tilanteen vuoksi. Valko-Venäjä diskattiin kilpailusta sääntörikkomusten vuoksi.

Kilpailun voittajaksi nousi Italian Måneskin kappaleella "Zitti e buoni” kerättyään finaalissa 524 pistettä.

 Tapahtumapaikka 
Vuoden 2021 kilpailu järjestettiin Rotterdamissa sijaitsevalla Rotterdam Ahoy -kongressikeskuksen Ahoy-areenalla. Areenalla on 16 000 istuinta, ja siellä on ollut lukuisia urheilutapahtumia ja konsertteja. Areenalla on järjestetty myös vuoden 2007 lasten Eurovision laulukilpailu.
 Isäntäkaupungin valinta 

Euroviisuperinteen mukaisesti Alankomaat sai järjestettäväkseen seuraavan vuoden Euroviisut voitettuaan kilpailun vuonna 2019. 29. toukokuuta 2019 Alankomaiden televisioyhtiöt avasivat tarjouskilpailun isännöimisestä kiinnostuneille kaupungeille. Tarjouksen lähettivät viisi kaupunkia: Arnhem, 's-Hertogenbosch, Maastricht, Rotterdam ja  
Utrecht. 16. heinäkuuta kilpailussa jatkoivat enää vain Maastricht ja Rotterdam. Alankomaiden televisioyhtiö NPO vieraili molemmissa kaupungeissa ja 30. elokuuta 2019 ilmoitettiin, että vuoden 2020 Eurovision laulukilpailun isäntäkaupungiksi oli valittu Rotterdam. 18. maaliskuuta 2020 ilmoitettiin kuitenkin, että vuoden 2020 Euroviisut oli peruttu koronaviruspandemian vuoksi.

Vuoden 2020 Eurovision laulukilpailun peruuttamisen jälkeen Euroopan yleisradiounioni kävi keskustelua yhdessä alankomaisten yleisradioyhtiöiden AVROTROS:in, NPO:n ja NOS:n kanssa kilpailun järjestämisestä Rotterdamissa vuonna 2021. 23. huhtikuuta 2020 Rotterdamin kunnanvaltuusto hyväksyi suuremman budjetin sen jälkeen kun hollantilaiset tiedotusvälineet kertoivat, että kaupunki tarvitsee 6,7 miljoonaa euroa lisää kilpailun järjestämiseen.

16. toukokuuta 2020 Eurovision: Europe Shine a Light -ohjelman päätteeksi ilmoitettiin, että kilpailu järjestettäisiin Rotterdamissa.

 Tuotanto 
Vuoden 2021 Eurovision laulukilpailu on yhteistuotanto kolmen alankomaalaisen televisioyhtiön välillä. Nämä televisioyhtiöt ovat: Nederlandse Publieke Omroep (NPO), Nederlandse Omroep Stichting (NOS) ja AVROTROS. Kullakin televisioyhtiöllä oli oma osansa kilpailun tuotannossa. Kilpailun johtavina tuottajina toimivat Sietse Bakker ja Astrid Dutrénit. Johtavien tuottajien avustajina toimivat Emilie Sickinghe ja Jessica Stam.

Tammikuussa 2020 ilmoitettiin, että Euroviisujen virallinen valvoja Jon Ola Sand jäisi pois tehtävästään ja että uudeksi viralliseksi valvojaksi oli valittu Martin Österdahl. Ennen nimittämistään Österdahl on muun muassa toiminut vuosien 2013 ja 2016 johtavana tuottajana. Österdahl on toiminut myös Euroviisujen viiteryhmässä vuodesta 2012 vuoteen 2018.

 Koronaviruspandemian vaikutukset 
7. toukokuuta 2020 Alankomaiden viranomaiset kielsivät kaikki joukkotapahtumat maassa siihen asti, kunnes COVID-19-rokote saataisiin valmiiksi. Alankomaiden yleisradioyhtiöt ilmoittivat arvioivansa viranomaisten päätöstä ja sen vaikutusta vuoden 2021 kilpailuun.

Vallitsevan koronaviruspandemian vuoksi, EBU yhdessä AVROTROS:in, NPO:n ja NOS:n kanssa, olivat työstäneet neljä eri vaihtoehtoa vuoden 2021 kilpailun toteutukselle. Samalla myös vahvistettiin, että vuoden 2021 Eurovision laulukilpailu järjestettäisiin tavalla tai toisella, eikä sitä peruttaisi.

Nämä neljä vaihtoehtoa ja skenaariota olivat:
Skenaario A: Euroviisut järjestetään normaalisti. Tähän sisältyy kaikki 9 show'ta kenraaliharjoituksineen, täydet katsomot ja delegaatiot sekä oheistapahtumat ympäri Rotterdamia ja sen lähialueilla.
Skenaario B: Euroviisut järjestetään pääosin normaalisti, mutta niissä noudatetaan tarkasti 1,5 metrin turvavälejä. Yleisöä rajoitetaan reilusti ja maiden delegaatiot ovat normaaleja pienempiä. Myös median edustajia on rajattu määrä. Kaikki 9 show'ta järjestetään, mutta niihin sisältyy tiettyjä rajoituksia.
Skenaario C: Skenaario C on pääosin samanlainen kuin skenaario B, mutta tämän lisäksi niiden maiden edustajat, jotka eivät pääse matkustamaan Rotterdamiin, esiintyvät kotimaansa televisiostudiosta. Esitykset lähetetään Rotterdamista. Avajais- ja väliaikanumerot esitetään livenä. Suurin osa oheistapahtumista järjestetään virtuaalisesti.
Skenaario D: Mikäli Alankomaihin määrätään sulkutila eli lockdown, Euroviisuissa ei tule olemaan yleisöä, delegaatioita eikä luultavasti oheistapahtumia Rotterdamissa. Kaikkien osallistujien esitykset kuvataan etukäteen heidän omasta kotimaastaan, mutta juonto tapahtuisi Rotterdamissa. Kaikki oheistapahtumat järjestetään virtuaalisesti. Tällainen skenaario otettiin käyttöön muun muassa vuoden 2020 Lasten Euroviisuissa.

3. helmikuuta 2021 vahvistettiin, että skenaario A oli suljettu pois, mikä tarkoitti sitä, että kilpailua ei järjestetty samalla tavalla kuin aikaisempina vuosina. Samalla myös ilmoitettiin, että kilpailun järjestäjät pyrkivät skenaarioon B pitäen samalla myös muita skenaarioita auki. Muihin skenaarioihin tehtiin lisäksi joitain muutoksia.

+ Skenaariot 3. helmikuuta mennessä  Skenaario A(Normaali)Skenaario B(1,5 metrin turvavälit) †Skenaario C(Matkustusrajoitukset)Skenaario D(Lockdown) Show't Ahoy ArenallaKylläKylläKylläKyllä Osallistujat RotterdamissaKaikkiKaikki / Suurin osaEiEi Yleisö100%0-80%0-80%Ei Oheistapahtumat RotterdamissaKylläMukautettuVähennettyEi Median edustajat1500 paikan päällä500 paikan päällä1000 virtuaalisesti1500 virtuaalisesti1500 virtuaalisesti

 Lopullinen skenaario 
2. maaliskuuta 2021 vahvistettiin, että vuoden 2021 Euroviisujen lopullinen skenaario oli skenaario B. Tämä tarkoitti sitä, että suurin osa osallistujamaiden edustajista esiintyi livenä Rotterdamissa, mutta yleisömäärää oli rajoitettu. Euroviisuissa noudatettiin tarkasti turvaohjeita, kuten turvavälejä, ja paikan päällä olevia ja työskenteleviä ihmisiä testattiin usein koronaviruksen varalta. Maiden delegaatiot olivat normaalia pienempiä ja rajoitetumpia. Median edustajia oli myös rajattu määrä: 500 paikan päällä ja 1000 virtuaalisesti. 1. huhtikuuta 2021 vahvistettiin, että kilpailussa tulisi olemaan yleisö. Yleisön maksimimäärä oli 3500 ja jokaisen heistä tuli esittää negatiivinen koronavirustestin tulos.

 Formaatti 
 Avajais- ja väliaikanumerot 
Ensimmäisen semifinaalin avajaisnumerossa vuoden 2019 euroviisuvoittaja Duncan Laurence esitti kappaleen nimeltä "Feel Something". Tämän lisäksi laulaja Davina Michelle ja näyttelijä Thekla Reuten esittivät väliaikanumeron nimeltä "The Power of Water", joka keskittyi Alankomaiden vedenkäsittelyn historiaan. 

Toisen semifinaalin avajaisnumerossa esiintyivät breakdance-tanssija Redouan Ait Chitt (Redo) ja laulaja-lauluntekijä Eefje de Visser. Väliaikanumeron esittivät balettitanssija Ahmad Joudeh sekä BMX-pyöräilijä Dez Maarsen. Esitykset olivat nimeltään "Forward Unlimited" ja "Close Encounter of a Special Kind".

Finaali aukesi lippuparaatilla, jossa esitettiin kaikki 26 finalistia. Lippuparaatia säesti 16-vuotiaan DJ:n Pieter Gabrielin tuottama musiikki. "Rock the Roof" -nimisen väliaikanumeron aikana kuusi entistä euroviisuvoittajaa: Lenny Kuhr (1969), Teach-In Getty Kaspersin kanssa (1975), Sandra Kim (1986), Helena Paparizou (2005), Lordi (2006) ja Måns Zelmerlöw (2015) esittivät voittokappaleensa useiden Rotterdamin rakennusten päältä. DJ Afrojack, laulaja Glennis Grace (Alankomaiden edustaja vuoden 2005 Euroviisuissa) ja Wulf yhdessä Alankomaiden Nuorten sinfoniaorkesterin kanssa esittivät väliaikanumeron nimeltä "Music Binds Us", joka oli kaksiosainen Euroviisuja varten sävelletty teos. Lopuksi Duncan Laurence esitteli voittokappaleensa "Arcade" sekä uuden singlensä nimeltä "Stars". Äänestyksen viimeisten sekuntien aikana esitettiin tanssisketsi nimeltä "The Human Countdown".

 Esitykset 
Varmistaakseen että kaikki artistit voisivat osallistua kilpailuun EBU ilmoitti 18. marraskuuta 2020, että jokaisen osallistujamaan televisioyhtiön tulisi kuvata oma esityksensä etukäteen. Etukäteen nauhoitettua esitystä voitaisiin käyttää siltä varalta, että jonkin maan edustaja ei pääsisi matkustamaan Rotterdamiin tai hänet määrättäisiin karanteeniin sinne saapuessaan. Nauhoitetut esitykset oli määrä kuvata studioissa reaaliajassa niin, ettei nauhoitusta tai lauluääntä muokattaisi. EBU julkaisi myös kuvaamisen ohjeet, jotta voitaisiin taata nauhoitusten reiluus ja rehellisyys.

 Graafinen ilme 
pienoiskuva|right|upright|275x275px|Vuoden 2021 Euroviisujen logon selitys
Vuoden 2020 Euroviisujen tunnuslause "Open Up" () säilytettiin myös vuoden 2021 kilpailulle. Rotterdamin Euroviisujen uudistettu virallinen logo julkistettiin 4. joulukuuta 2020. Logo on abstrakti ja se on muodostettu yhdistäen kilpailun alkuperäisten 41 osallistujamaan (mukaan lukien Armenia ja Valko-Venäjä) lippujen värejä. Logo on saanut inspiraationsa maailmankartasta ja se kuvaa isäntäkaupunki Rotterdamin sijoittumista suhteessa osallistujamaiden pääkaupunkeihin. Eri värikaistaleella on eri maiden lipun värejä ja mitä pitempi värikaistale on, sitä kauempana pääkaupunki on Rotterdamista. Idea logon takana on se, että on aika katsoa eteenpäin ja kertoa tarina siitä mihin ollaan menossa. Se edustaa myös yhteenkuuluvuuden tunnetta ja yhteyksiä maiden välillä. Logon on laatinut CLEVER°FRANKE. MediaMonks ja NEP liittyivät myös suunnittelutiimiin lisäämään uuden järjestelmän, joka tekee logosta käyttökelpoisemman useammilla alustoilla.

 Juontajat 
pienoiskuva|upright|260x260px|Kolme neljästä kilpailun juontajasta: Chantal Janzen, Jan Smit ja Edsilia Rombley
18. syyskuuta 2020 EBU vahvisti, että vuoden 2020 kilpailulle suunnitellut juontajat jatkaisivat juontajina myös vuoden 2021 kilpailussa. Vuoden 2021 Eurovision laulukilpailun juonsivat siis Edsilia Rombley, Chantal Janzen, Jan Smit ja Nikkie de Jager (NikkieTutorials). Chantal Janzen on alankomaalainen näyttelijä ja televisiojuontaja. Jan Smit on laulaja ja Alankomaiden euroviisukommentaattori. Edsilia Rombley on juontaja ja laulaja, joka edusti Alankomaita Euroviisuissa vuosina 1998 ja 2007. Nikkie de Jager on alankomaalainen meikkitaiteilija ja tubettaja. Tämän lisäksi de Jager sekä Krista Siegfrids (Suomen vuoden 2013 euroviisuedustaja) toimivat kilpailun online-tuotannon juontajina. Koos van Plateringen, Hila Noorzai ja Samya Hafsaoui isännöivät kilpailun lehdistötilaisuuksia.

 Kappaleet 
Vuoden 2020 kilpailun peruuttamisen jälkeen EBU tutki mahdollisuutta sallia sen vuoden valittujen kappaleiden kilpailla vuonna 2021. Normaalisti tämä ei olisi mahdollista, sillä kilpailevat kappaleet eivät voi olla kaupallisesti saatavana ennen edellisen vuoden syyskuuta. EBU kävi asiasta keskustelua kansallisten yleisradioyhtiöiden kanssa ja he päättivät etteivät vuoden 2020 kappaleet voi kilpailla vuoden 2021 kilpailussa.

 Lavan design 
pienoiskuva|upright|240x200px|Kilpailun lava ja green room
Vuoden 2021 kilpailun päivämäärien ilmoittamisen yhteydessä kerrottiin myös, että vuoden 2020 lavan design tultaisiin säilyttämään vuodelle 2021. Lavan design on saanut inspiraationsa sloganista "Open Up" () sekä Alankomaiden tyypillisestä alankomaisemasta. Lavan on suunnitellut Florian Wieder, joka on myös suunnitellut lavat vuosina 2011, 2012, 2015 ja 2017-2019. Toisin kuin vuoden 2019 kisassa, vuonna 2021 green room sijaitsi lavan yhteydessä.

 Semifinaaleihin jako 

17. marraskuuta 2020 EBU vahvisti, ettei vuoden 2021 kilpailun semifinaaleihin jakoa järjestetä. Sen sijaan maat jaettiin suoraan samoihin semifinaaleihin, joissa niiden oli tarkoitus esiintyä vuoden 2020 kilpailussa. EBU päätti myös pitää isäntämaa Alankomaille arvotun esiintymisnumeron 23.

Alun perin vuoden 2020 kilpailussa käytetyt ryhmät olivat seuraavanlaiset:
 Ryhmä 1 Ryhmä 2 Ryhmä 3 Ryhmä 4 Ryhmä 5 































 Taustalaulu 
18. kesäkuuta 2020 EBU ilmoitti, että yhden vuoden ajan taustalaulu saisi tulla nauhalta. Nauhoitetun taustalaulun käyttö oli täysin vapaaehtoista ja yleisradioyhtiöt saivat itse päättää haluavatko he käyttää sitä vai eivät. Päävokalistin täytyi kuitenkin silti esittää melodia livenä.

 Palaavat artistit 
Vuoden 2020 kilpailun peruuttamisen jälkeen 26 maata oli valinnut saman artistinsa myös vuodelle 2021. Nämä maat olivat: Alankomaat, Australia, Azerbaidžan, Belgia, Bulgaria, Espanja, Georgia, Irlanti, Islanti, Iso-Britannia, Israel, Itävalta, Kreikka, Latvia, Liettua, Malta, Moldova, Pohjois-Makedonia, Romania, San Marino, Serbia, Slovenia, Sveitsi, Tšekki, Ukraina ja Viro.

Seuraavat artistit olivat osallistuneet Euroviisuihin aiemmin:
  – Natalia Gordienko edusti Moldovaa aiemmin vuonna 2006 Ateenassa yhdessä Arseniumin kanssa. Heidän kilpailukappaleensa oli nimeltään ”Loca”.
  – Senhit edusti San Marinoa aiemmin vuonna 2011 Düsseldorfissa kappaleellaan ”Stand By”. Tuolloin hän käytti taiteilijanimenään lyhennettyä versiota Senit.
  – Hurricane-yhtyeen jäsen Sanja Vučić ZAA edusti Serbiaa vuonna 2016 Tukholmassa kappaleella ”Goodbye (Shelter)”.

 Aikaisemmin Euroviisuissa mukana olleet  
  – Vincent Bueno oli taustalaulajana Itävallan esityksessä vuoden 2017 Euroviisuissa. Tuolloin Itävaltaa edusti Nathan Trent kappaleella ”Running On Air”.
  – Stefania edusti Alankomaita osana Kisses -yhtyettä vuoden 2016 Lasten Euroviisuissa Vallettassa kappaleella ”Kisses & Dancin”.
  – Destiny voitti vuoden 2015 Lasten Euroviisut Sofiassa kappaleella ”Not My Soul”. Hän toimi myös taustalaulajana Maltan esityksessä vuoden 2019 Euroviisuissa. Tuolloin Maltaa edusti Michela kappaleella ”Chameleon”.
  – Vasil toimi taustalaulajana Pohjois-Makedonian esityksessä vuoden 2019 Euroviisuissa. Tuolloin Pohjois-Makedoniaa edusti Tamara Todevska kappaleella ”Proud”.
  – Hurricane-yhtyeen jäsen Ksenija Knežević toimi taustalaulajana Montenegron esityksessä vuoden 2015 Euroviisuissa. Tuolloin Montenegroa edusti Knez kappaleella ”Adio”.

 Osallistujamaat 
pienoiskuva|248x248px|   
Vuoden 2021 kilpailuun osallistui yhteensä 39 maata.

 1. semifinaali 
Alankomaat, Italia ja Saksa äänestivät tässä semifinaalissa. Jatkoon päässeet on lihavoitu.
 1. semifinaalin äänestystulokset Sija Tuomaristoäänet Yleisöäänet Maa Pisteet Maa Pisteet 1.   174    164 2.    117    151 3.    103    137 4.    99    108 5.    92    93 6.    91     91 7.    70    78 8.    66    77 9.    58    53 10.    57    51 11.    47    47 12.    38    27 13.    36    11 14.    26    8 15.    16    4 16.    12    2

 2. semifinaali 
Espanja, Iso-Britannia ja Ranska äänestivät tässä semifinaalissa. Jatkoon päässeet on lihavoitu.
 2. semifinaalin äänestystulokset Sija Tuomaristoäänet Yleisöäänet Maa Pisteet Maa Pisteet 1.    156    150 2.    149    148 3.    140    135 4.    128    123 5.    104    111 6.    84    101 7.     76    80 8.    74    809.    56    68 10.    56    42 11.    53    38 12.    29    29 13.    23    17 14.    18    15 15.    9    13 16.    4   10 17.    1    0

 Finaali 

 Finaalin äänestystulokset Sija Tuomaristoäänet Yleisöäänet Maa Pisteet Maa Pisteet 1.    267    318 2.    248    267 3.    208    251 4.    206    218 5.    198    180 6.    140    165 7.    126    165 8.    104    100 9.    97    82 10.    91    79 11.    83    63 12.    73    62 13.    71    60 14.    55    47 15.    53    44 16.    50    35 17.    46    33 18.    37    30 19.    32    27 20.    22    20 21.    20    13 22.    15    3 23.    11    0 24.    6    0 25.    3     0 26.    0    0

 Välikohtaukset 
 Valko-Venäjän osallistuminen 
Valko-Venäjän televisioyhtiö BTRC ilmoitti, että maan edustajaksi oli valittu Galasy ZMesta kappaleella Ja nautšu tebja (I'll Teach You) (). EBU kuitenkin katsoi, että kappale oli sääntöjen vastainen sen poliittisen sanoman vuoksi. Yhtyeelle annettiin mahdollisuus muuttaa kappaleen sanoja tai lähettää uusi kappale. Yhtye lähetti uuden kappaleen ja EBU totesi myös sen olevan sääntöjen vastainen. 26. maaliskuuta 2021 EBU ilmoitti diskanneensa maan kilpailusta. Valko-Venäjän oli tarkoitus kilpailla ensimmäisen semifinaalin ensimmäisellä puoliskolla.

 Koronavirustartunnat 
Ennen avajaisseremoniaa ilmoitettiin yhdellä Puolan ja yhdellä Islannin delegaation jäsenellä olleen positiivinen koronavirustesti. Tämän seurauksena nämä delegaatiot olivat poissa tapahtumasta, koska heidät asetettiin kilpailun terveys- ja turvallisuusprotokollien mukaisesti karanteeniin. Myöhemmin vahvistettiin, että yksi islantilaisen Daði & Gagnamagnið -yhtyeen jäsen oli saanut positiivisen tuloksen, minkä seurauksena ryhmä vetäytyi live-esityksistä. Maa kilpaili Ahoy-areenalla kuvatulla harjoitusversiollaan. Puolan delegaation jäsenet vapautettiin myöhemmin karanteenista.

20. toukokuuta 2021 EBU vahvisti, että Duncan Laurence oli saanut positiivisen koronavirustuloksen eikä näin ollen esiintynyt livenä finaalissa. Hänen oli määrä esittää uuden singlensä "Stars" ja voittokappaleensa "Arcade" väliaikanumerona ja toimia Alankomaiden raadin pisteidenantajana; jälkimmäisen roolin hoiti Romy Monteiro. Ennakkotallennetut videot hänen väliaikanumeronsa lähetettiin sen sijaan finaalin aikana.

 Muut maat 
  – Marraskuussa 2019 Andorran suurin puolue, keskusta-oikeistolainen Demòcrates per Andorra, ilmoitti maan aikanaan palaavan kilpailuun saatuaan ensin tehtyä hinta-arvion. Andorran vuoden 2009 euroviisuedustaja Susanne Georgi kertoi toukokuussa 2020 saaneensa rahoituksen, joka edellyttää Andorran osallistumisen kilpailuun. 5. kesäkuuta 2020 Andorran televisioyhtiö RTVA kuitenkin vahvisti, että Andorra ei aio osallistua vuoden 2021 kisoihin. Maa kuitenkin suunnitteli paluuta kilpailuun vuonna 2022.
  – Armenian oli alun perin tarkoitus osallistua, mutta maan yleisradioyhtiö AMPTV ilmoitti 5. maaliskuuta 2021 vetäytyvänsä kilpailusta "viimeaikaisten tapahtumien" ja kilpailukappaleen tuottamiseen tarvittavan ajan puuttumisen vuoksi. Armenian oli tarkoitus kilpailla toisen semifinaalin toisella puoliskolla.
  – Lokakuussa 2020 Bosnian ja Hertsegovinan televisioyhtiö BHRT vahvisti, että maa ei aio palata kilpailuun vuonna 2021. Syyksi ilmoitettiin EBU:n asettamat sanktiot, jotka johtuvat televisioyhtiön veloista. BHRT:llä on myös epävakaa taloudellinen tilanne, joka vaikeuttaa osaltaan maan osallistumista kilpailuun.
  – Heinäkuussa 2020 Luxemburgin televisioyhtiö RTL Télé Lëtzebuerg ilmoitti, että Luxemburg ei palaa kisoihin vuonna 2021. Syyksi ilmoitettiin se, että RTL keskittyy musiikkikilpailujen ja viihteen sijasta uutisointiin. Maan osallistuminen kilpailuun olisi myös taloudellinen vaikeus televisioyhtiölle.
  – Vastaukseksi huhuihin, että EBU olisi käynyt keskusteluja Marokon kanssa kilpailuun osallistumisesta, Marokon televisioyhtiö SNRT:n viestintäjohtaja Karim Sbai totesi helmikuussa 2020, että Marokon mahdollisesta palaamisesta kilpailuun ei ollut vielä keskusteltu. Marokko ei ollut mukana EBU:n 26. lokakuuta julkaisemalla osallistujalistalla.
  – 8. syyskuuta 2020 Monacon televisioyhtiö TMC ilmoitti, että Monaco ei palaa kilpailuun vuonna 2021. Mitään erityistä syytä osallistumatta jättämiselle ei annettu.
  – 12. lokakuuta 2020 Montenegron televisioyhtiö RTCG vahvisti, että Montenegro ei palaa vuoden 2021 kilpailuun. RTCG ei maininnut syytään jättää osallistumatta kilpailuun, mutta edellisvuoden vetäytymisen yhteydessä se mainitsi muun muassa huonot sijoittumiset kilpailussa sekä hintavan osallistumismaksun olevan joitakin syitä maan vetäytymiselle.
  – Heinäkuussa 2020 Slovakian televisioyhtiön RTVS:n tiedottaja ilmoitti, että on epätodennäköistä, että maa palaisi kilpailuun. 3. elokuuta Slovakian televisioyhtiö RTVS vahvistikin, että maa ei palaa kilpailuun vuonna 2021. Syynä ovat taloudelliset vaikeudet ja vähäinen kiinnostus kilpailua kohtaan.
  – Toukokuussa 2020 Faruk Kaymakcı, Turkin varaulkoministeri ja EU-asioiden johtaja, mainitsi toivovansa maan palaavan kilpailuun. Turkki ei kuitenkaan ollut mukana EBU:n 26. lokakuuta julkaisemalla osallistujalistalla.
  – Lokakuussa 2020 Unkarin televisioyhtiö MTVA julkaisi säännöt perinteisesti Unkarin euroviisukarsintana toimineelle A Dal -kilpailulle. Samoin kuin vuoden 2020 A Dal -kilpailussa, myös vuoden 2021 kilpailun säännöissä ei ollut minkäänlaista mainintaa Euroviisuista. Unkari ei ollut mukana EBU:n 26. lokakuuta julkaisemalla osallistujalistalla. Myöhemmin, 1. marraskuuta 2020, Unkarin entinen delegaation päämies Lőrinc Bubnó mainitsi haastattelussa uskovansa Unkarin vetäytymisen taustalla olevan kilpailuun liittyvät kustannukset sekä unkarilaisten kielteinen suhtautuminen seksuaalivähemmistöihin.

 Raatien pisteidenantajat 

 – Lucy Ayoub 
 – Ida Nowakowska-Herndon 
 – Monica Fabbri
 – Andri Xhahu
 – Stephanie Spiteri
 – Sissi Nylia Benita
 – Vane Markoski
 – Ell & Nikki 
 – Silje Skjemstad Cruz
 – Nieves Álvarez
 – Philipp Hansa
 – Amanda Holden
 – Carolina Di Domenico
 – Lorella Flego
 – Manolis Gkinis
 – Aminata Savadogo 
 – Ryan O'Shaughnessy 
 – Sergei Stepanov (Epic Sax Guy) 
 – Dragana Kosjerina
 – Joanna Dragneva 
 – Loukas Hamatsos
 – Danira Boukhriss
 – Joel Creasey
 – Barbara Schöneberger
 – Katri Norrlin
 – Elisa Silva 
 – Tayanna
 – Hannes Óli Ágústsson
 – Cătălina Ponor
 – Ivan Dorian Molnar
 – Taťána Kuchařová
 – Oto Nemsadze 
 – Andrius Mamontovas 
 – Tina Müller
 – Polina Gagarina 
 – Carla Lazzari 
 – Carola Häggkvist 
 – Angélique Beldner
 – Romy Monteiro

 Suomen lähetykset ja kommentaattorit 
 1. semifinaali Yle TV1 (Radiossa: Yle Radio Suomi) 18. toukokuuta 2021 klo 22.00
 2. semifinaali Yle TV1 (Radiossa: Yle Radio Suomi) 20. toukokuuta 2021 klo 22.00
 Finaali Yle TV1 (Radiossa: Yle Radio Suomi) 22. toukokuuta 2021 klo 22.00
Suomenkielisenä kommentaattorina toimi Mikko Silvennoinen. Ruotsiksi kommentoivat Eva Frantz sekä Johan Lindroos ja venäjäksi kommentoi Levan Tvaltvadze. Radiolähetyksen kommentaattoreina toimivat Sanna Pirkkalainen ja Toni Laaksonen.

Toinen semifinaali keräsi Suomessa keskimäärin 651 000 ja finaali 1 388 000 televisionkatselijaa.

 Katso myös 
Uuden Musiikin Kilpailu 2021

 Huomautukset 

 Lähteet 

 Aiheesta muualla 


*